லெபனானின் கிறிஸ்டியன் கட்சியின் கூட்டத்தில் பாலஸ்தீனர்களை நாட்டை விட்டு துரத்துவோம் என டோனி கோஷம் எழுப்புவதில்தான் படம் ஆரம்பமாகிறது. டோனியின் மெக்கானிக் ஷெட்டில் ஓடும் வீடியோ காட்சி, நீதிமன்றத்தில் மன்றத்தில் யாசீர் பற்றி டோனி கூறுவது, அதனபின் நீதிபதியையே கேள்வி கேட்பது என பல இடங்களில் டோனி கதாபாத்திரம் இனவெறுப்பை நிகழ்த்திக்கொண்டே இருக்கிறது. யாசீரும் தன் பங்குக்கு பாலஸ்தீனர்களை வெறுக்கும்போது பதிலடி கொடுப்பதாகவே இருக்கிறது. எங்கேயும் தன் இன அடையாளத்தை அவரும் விட்டுக்கொடுக்க முன்வருவதில்லை.